Kötelezettségvállalás száma: Z…

**TÁMOGATÁSI SZERZŐDÉS**

amely létrejött egyrészről a **Külgazdasági és Külügyminisztérium** (székhely: 1027 Budapest, Bem rakpart 47., törzskönyvi azonosító száma: PIR 313403, adószáma: 15313401-1-41, képviseli: Kiss-Parciu Péter, regionális és határ menti gazdaságfejlesztésért felelős helyettes államtitkár) mint támogató (a továbbiakban: **Támogató**),

másrészről …………………………….. (székhelye: , adószáma: , nyilvántartási száma: , képviseli: ) mint kedvezményezett (a továbbiakban: **Kedvezményezett**)

(a továbbiakban külön: Fél, együttesen: **Felek**) között az alulírott napon és helyen az alábbi feltételek mellett:

*Preambulum*

A Támogató az Európai Parlament és a Tanács az európai területi együttműködési csoportosulásról szóló 2006. július 5-i 1082/2006/EK Rendelete, valamint az 1082/2006/EK Rendeletnek a csoportosulások létrehozásának és működésének egyértelművé tétele, egyszerűsítése és javítása tekintetében történő módosításáról szóló 2013. december 17-i 1302/2013/EU rendelete, az európai területi társulásról szóló 2014. évi LXXV. törvény, az európai területi társulással kapcsolatos jóváhagyási és nyilvántartásba-vételi eljárás részletes szabályairól szóló 485/2017. (XII. 29.) Korm. rendelet, az államháztartásról szóló 2011. évi CXCV. törvény (a továbbiakban: Áht.), az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet alapján 2025. február 5-én ETT-25 kódszámon nyílt pályázatot hirdetett az Európai Területi Társulások 2025. évi támogatása címen.

A költségvetési támogatás célja, hogy a gazdasági, társadalmi és területi kohézió megerősítése, valamint a határokon átnyúló, transznacionális, illetve régiók közötti együttműködés előmozdítása érdekében működő európai területi társulások a törvényeknek való megfelelést segítő és a társulás cél szerinti tevékenysége körében felmerült kiadásaikhoz, továbbá fejlesztési terveikhez, projektjeik kidolgozásához és megvalósításához állami szerepvállalás keretében kapjanak támogatást. Kormányzati célkitűzés, hogy a határ menti elszigetelt területek együttműködéseik során hatékonyabban juthassanak uniós forrásokhoz, működésük folytonossága és fejlődésük a támogatásuk révén biztosított legyen.

Felek rögzítik, hogy Kedvezményezett pályázatot nyújtott be a Támogató által meghirdetett ETT-25 kódszámú pályázati felhívásra, amelyet a Támogató döntésre jogosult kötelezettségvállalója 202…..-án támogatandónak ítélt.

1. *A SZERZŐDÉS TÁRGYA*
   1. A Kedvezményezett vállalja, hogy 2025. ... és 2025. ... között (támogatott tevékenység időtartama) megvalósítja a (**projekt címe**) című projektet (a továbbiakban: **projekt**). A Kedvezményezett a szerződés aláírásával kötelezettséget vállal a projekt megvalósítására a jelen szerződés 1. sz. mellékletét képező projektleírásnak, a 2. sz. mellékletét képező megvalósítási ütemtervnek és a 3. számú mellékletét képező költségtervnek megfelelően.
   2. A Támogató vállalja, hogy a Magyarország 2025. évi központi költségvetéséről szóló 2024. évi XC. törvény 1. melléklet XVIII. Külgazdasági és Külügyminisztérium fejezet, 7. Fejezeti kezelésű előirányzat cím, 1. Célelőirányzatok alcím, 3. Jogcímcsoport „Külügyi fejlesztési és kutatási programok” megnevezésű fejezeti kezelésű előirányzata terhére (ÁHT-azonosító: 386162, Keretgazda: HÁTHATÁR, Ügyletkód: ETT) a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet 1. melléklet 6. sora alapján a projekt megszervezéséhez és lebonyolításához a Kedvezményezett részére vissza nem térítendő költségvetési támogatást nyújt **támogatási előleg** formájában, melynek összege **... Ft**, azaz .................. forint. A költségvetési támogatásból ............. Ft, azaz ........................ forint **működési célú** támogatás.
   3. A támogatás **felhasználásának határideje: 20... év ... hó ... nap**.

A támogatás elszámolásának határideje (**beszámoló benyújtásának határideje**): **20... év ... hó ... nap.**

* 1. A 3. sz. mellékletben foglalt költségterv szerint a projekt teljes költségvetése …. Ft, mely .... Ft saját forrásból, .... Ft egyéb forrásból, valamint a Támogató által nyújtott költségvetési támogatás összegéből áll.
     1. Kedvezményezett jelen szerződés aláírásával egyidejűleg nyilatkozik arról, hogy az 1.4. pontban feltüntetett saját forrás összege a támogatási időszakon belül a Kedvezményezett rendelkezésére áll.
  2. A támogatás i**ntenzitása** (a támogatástartalom és az elszámolható költségek hányadosa): **...%**.
  3. **COFOG kód** (a támogatás kormányzati funkció szerinti besorolása):
  4. Felek rögzítik, hogy jelen szerződés alapján nyújtott költségvetési támogatás – tekintettel a Támogatásokat Vizsgáló Iroda EUM-TVI/32/2 (2025), TVI-8904/2025/PF/1/01 sz. állásfoglalására – *az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2023. december 13-i (EU) 2023/2831 bizottsági rendelet* szerinti csekély összegű támogatásnak minősül.
  5. <már megkezdett projekt esetén, ha a kedvezményezett előlegként kapja a támogatást>Felek rögzítik, hogy Kedvezményezett a jelen szerződés szerinti tevékenységet (dátum) napjától saját kockázatára megkezdte. Támogató a jelen szerződés aláírásával hozzájárul ahhoz, hogy Kedvezményezettnek a támogatott tevékenysége vonatkozásában a jelen szerződés aláírását megelőzően, a támogatott tevékenység időtartama alatt – a támogatási kérelemben foglaltakkal összhangban – felmerült költségeit is a jelen támogatási jogviszony terhére legyenek elszámolhatók.
  6. A projekt **megvalósítási helye:**

1. *A TÁMOGATÁSI ÖSSZEG FELHASZNÁLÁSA*
   1. A Kedvezményezett a költségvetési támogatás felhasználása során az alábbiakat köteles figyelembe venni:

A támogatási összeg terhére elszámolható költségek kizárólag a Kedvezményezettnek az 1.1. pontban megjelölt támogatott tevékenység időtartama alatt, a támogatási cél megvalósításával összefüggésben felmerült, igazoltan e célra fordított és a támogatási szerződés 3. sz. mellékletét képező költségtervben szereplő, az 1.3. pontban megjelölt felhasználási határidőig kiállított bizonylatokkal igazolható és pénzügyileg teljesített kiadásai. A Kedvezményezett nem számolhat el olyan költséget, amelyre az államháztartás valamely alrendszeréből származó más támogatás vagy egyéb forrás nyújt fedezetet.

* 1. Kedvezményezett tudomásul veszi, hogy a támogatott tevékenység megvalósítása során a költségvetésből nyújtott támogatás – és saját forrás rendelkezésre állása esetén, annak – terhére a bruttó 200 000 Ft, azaz kettőszázezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. Írásban kötött szerződésnek minősül az elküldött és visszaigazolt megrendelés is. A Kedvezményezett tudomásul veszi, hogy az írásbeli alak megsértésével beszerzett áru vagy megrendelt szolgáltatás a támogatott tevékenység költségei között nem számolható el.
  2. Felek megállapodnak, hogy amennyiben a támogatásnak vagy egy részének felhasználása által a támogatott tevékenység időtartama alatt a Kedvezményezettnek bármilyen bevétele keletkezik, azt köteles a támogatási célra fordítani, és a felhasználással a jelen szerződésben foglaltak szerint Támogató részére elszámolni.
  3. Kedvezményezett köteles a támogatott tevékenységet a vonatkozó jogszabályoknak megfelelően, kellő alapossággal, hatékonysággal és gondossággal, a projektleírásban bemutatott módon megvalósítani. Kedvezményezett köteles továbbá a költségek kifizetése előtt azok jogosságáról és összegszerűségéről meggyőződni.

1. *A KÖLTSÉGVETÉSI TÁMOGATÁS ÖSSZEGÉNEK KIFIZETÉSE*
   1. A Támogató az 1.2. pontban foglalt támogatási összeget, azaz ………………. a jelen szerződés mindkét fél által történő aláírását követően a Kedvezményezett által benyújtott írásbeli lehívás beérkezése után, és az annak a Támogató általi elfogadásáról szóló teljesítésigazolás aláírását követő 30 (azaz: harminc) napon belül támogatási előleg formájában utalja át a Kedvezményezett részére a Kedvezményezett 3.2.1. pontban meghatározott számlaszámára.
   2. A Támogató az 1.2. pontban foglalt támogatási összeget – a 3.3. pontnak megfelelően benyújtott – írásbeli lehívás alapján utalja át.
      1. A Támogató az 1.2. pontban foglalt támogatási összeget a Kedvezményezett alábbi számlaszámára utalja:

Kedvezményezett bankjának neve:

Kedvezményezett bankjának címe:

Bankszámlaszám:

Bankszámla devizaneme:

Az utalás devizaneme:

Külföldi kedvezményezett esetén továbbá:

Kedvezményezett bankjának neve az adott ország nyelvén:

Kedvezményezett bankjának címe az adott ország nyelvén:

IBAN (nemzetközi bankszámlaszám):

Számlavezető bank SWIFT kódja:

Bankszámla devizaneme:

Az utalás devizaneme:

* 1. Az írásbeli lehívásnak a következő kritériumoknak kell megfelelni:
  2. az írásbeli lehívást a 7. sz. melléklet szerinti minta alapján kell elkészíteni,
  3. írásbeli lehívást a Kedvezményezett nevében a képviseletre jogosult személy írhatja alá,
  4. az írásbeli lehívásnak tartalmaznia kell a Kedvezményezett pontos elnevezését és címét, a projekt megnevezését és a támogatási szerződés iktatószámát, az átutalandó összeget, továbbá a Kedvezményezett bankjának nevét, bankszámlaszámát, adószámát.

Az írásbeli lehívást egy eredeti példányban kell benyújtani a Külgazdasági és Külügyminisztérium Regionális és Határ Menti Fejlesztések Főosztályához (Budapest 1027, Bem rakpart 47.).

* 1. Írásbeli lehívás nélkül a Támogató kifizetést nem teljesít.

1. *SZÖVEGES SZAKMAI TARTALMI JELENTÉS ÉS PÉNZÜGYI ELSZÁMOLÁS*
   1. A Kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségéről, azaz a támogatás rendeltetésszerű felhasználásáról köteles pénzügyi elszámolást és szöveges szakmai tartalmi jelentést (a továbbiakban együtt: beszámoló) benyújtani a Támogató részére. Beszámoló benyújtására a Kedvezményezett akkor is köteles, ha a támogatásból őt terhelő köztartozások összege visszatartásra került. A beszámolót a Kedvezményezett képviseletére jogosult, vagy az általa írásban meghatalmazott személy cégszerű aláírásával látja el. A beszámolót egy nyomtatott és egy elektronikus példányban (pendrive-on) kell benyújtani.

A beszámoló benyújtásának és megőrzésének helye: Külgazdasági és Külügyminisztérium Regionális és Határ Menti Fejlesztések Főosztálya (Budapest 1027, Bem rakpart 47.).

* 1. A Kedvezményezett a beszámolóját a támogatott tevékenység megvalósítását követően, az 1.3. pontban meghatározott elszámolási határidőn belül köteles benyújtani.
  2. Kedvezményezett tudomásul veszi, hogy a Támogató kizárólag azon bizonylatokat fogadja be a pénzügyi elszámolás részeként, amelyek megfelelnek a jelen szerződésben és 5. sz. mellékletében meghatározott követelményeknek.
  3. Amennyiben a Kedvezményezett beszámolási kötelezettségét határidőre nem teljesíti, a Támogató – határidő tűzésével egyidejűleg – írásban felszólítja ezen kötelezettség teljesítésére. Ha a Kedvezményezett a felszólításban megjelölt határidőig nem teljesíti a felszólításban foglaltakat, a Támogató további indokolás nélkül a jelen szerződéstől elállhat.
  4. Amennyiben a Kedvezményezett akár felszólítás nélkül, jelen szerződés 1.3. pontja szerinti határidőben, akár a 4.4. pontban megjelölt felszólításra teljesíti a beszámolási kötelezettségét, a Támogató a beszámolót annak beérkezését követő 90 napon belül ellenőrzi. Az ellenőrzési határidőt a beszámoló összetettségére vagy egyéb körülményekre tekintettel a Támogató további 30 nappal, legfeljebb két alkalommal meghosszabbíthatja. Amennyiben a benyújtott beszámoló nem felel meg a jelen szerződésben és mellékleteiben, illetve az irányadó jogszabályokban foglalt követelményeknek, úgy a Támogató írásban hiánypótlásra szólítja fel a Kedvezményezettet, melyet a hiánypótlási felszólítás kézhezvételét követő 15 napon belül a Kedvezményezettnek teljesítenie kell. Amennyiben a Kedvezményezett a hiánypótlási felszólításban megjelölt határidőn belül nem a felszólításban megjelölteknek megfelelően teljesíti a hiánypótlást, úgy 5 napos határidő kitűzése mellett tisztázó kérdés keretében kérhető be a hiányzó adat/dokumentum. Amennyiben a Kedvezményezett a hiánypótlási felszólításban, illetve a tisztázó kérdésben megjelölt határidőn belül nem vagy nem megfelelően teljesíti a hiánypótlást, a Támogató jelen szerződéstől elállhat.
  5. A Támogató legkésőbb a beszámoló ellenőrzésének befejezésétől számított 30 napon belül annak eredményét, illetve esetleges észrevételeit írásban közli a Kedvezményezettel.
  6. A pénzügyi elszámolásra vonatkozó részletes leírást és a pénzügyi elszámolás kiemelten kezelt követelményeit az 5. sz. melléklet tartalmazza.
  7. A Kedvezményezett a projekt egyéb forrása vonatkozásában köteles a (egyéb forrást biztostó szervezet neve) döntésétől számított harminc napon belül igazolást benyújtani a Támogató részére arról, hogy a (egyéb forrást biztostó szervezet neve), mint az (pályázat címe) pályázat kiírója a Kedvezményezettnek a támogatás felhasználására vonatkozó elszámolását elfogadta.

Amennyiben jelen projekt befejezéséig (2025…..) az egyéb forrást biztosító projekt még nem zárult le, úgy Kedvezményezett köteles a beszámoló benyújtásakor nyilatkozni arról, hogy az egyéb forrást a támogatási szerződésben foglaltak szerint használta, használja fel.

* 1. Amennyiben a támogatott tevékenység ténylegesen és indokoltan felmerülő összköltsége (kiadása) csökken a tervezetthez képest, a költségvetési támogatási összeget – ha szükséges a szerződés módosításával – a támogatott tevékenység összköltsége csökkentésének arányában a Támogató csökkenti, több forrás esetén az eredeti arányoknak megfelelően. Ebben az esetben a Kedvezményezett csak a csökkentett összegre jogosult/összeget igényelheti.

Tekintettel arra, hogy a támogatás előleg formájában kerül kifizetésre a Kedvezményezett részére, a szerződésszerű teljesítés mellett esetlegesen **fel nem használt költségvetési támogatás** **összegét** a Kedvezményezett a támogatás 1.3. pontban meghatározott felhasználási határidejéig, **legkésőbb 2026. január 31. napjáig** köteles a Támogató 10032000-01220108-50000005 sz. számlájára **visszautalni** (Magyar Államkincstár IBAN: HU37 1003 2000 0122 0108 5000 0005, SWIFT: HUSTHUHB). A visszautalás közleményében a támogatási szerződés iktatószámát és az ÁHT-azonosítót (386162) fel kell tüntetni. Kedvezményezett köteles a visszautalásról szóló terhelési összesítő (bankszámlakivonat) másolatát, valamint a lemondott összegről szóló lemondónyilatkozatot a visszautalástól számított 3 (azaz három) munkanapon belül a Támogató rendelkezésére bocsátani.

Kedvezményezett tudomásul veszi, hogy a támogatási előlegként kifizetett költségvetési támogatás szerződésszerű teljesítés mellett fel nem használt összegét a visszafizetésének késedelmes teljesítése esetén az államháztartásról szóló 2011. évi CXCV. törvény (a továbbiakban: Áht.) jogosulatlanul igénybe vett költségvetési támogatások esetén irányadó 53/A. § (2) bekezdése szerinti késedelmi kamattal növelt mértékben köteles visszafizetni.

* 1. Amennyiben a beszámoló ellenőrzése során megállapítást nyer, hogy a pénzügyi elszámolás részeként benyújtott bizonylatok nem vagy nem teljes egészében számolhatók el a támogatás terhére, úgy a Kedvezményezett **az ellenőrzés eredményéről szóló értesítés kézhezvételétől számított 30 (harminc) napon belül köteles** a visszafizetési kötelezettséggel érintett összeget a Támogató 4.9. pontjában meghatározott számlájára **visszafizetni**.

Kedvezményezett tudomásul veszi, hogy a visszafizetési kötelezettséggel érintett támogatás összegét a visszafizetésének késedelmes teljesítése esetén az Áht. jogosulatlanul igénybe vett költségvetési támogatások esetén irányadó 53/A. § (2) bekezdése szerinti ügyleti, illetve késedelmi kamattal növelt mértékben köteles visszafizetni.

* 1. A támogatott tevékenység megvalósítására vonatkozó szöveges szakmai tartalmi jelentésnek – a támogatott tevékenység jellegéhez igazodóan, megfelelő részletességgel és (fotó)dokumentáltan a szerződés szerinti ütemezésnek megfelelően – a következőket kell tartalmaznia:

1. a támogatás felhasználásának szakmai vonatkozásait, tapasztalatait, továbbá a megvalósítás eredményességének elemzését, illetve amennyiben az eredmény arra alkalmas, azt tárgyiasult formában (pl. folyóirat, kiadvány) a beszámolóhoz csatolni kell,
2. az előkészítés és a kommunikációs tevékenység bemutatását,
3. a lebonyolított projekt szöveges bemutatását,
4. a résztvevői, illetve esetleges sajtóvisszhangjának bemutatását,
5. annak megjelölését, hogy a Támogató mint támogató, hogy került megjelenítésre és említésre (újságban, kiadványban, honlapon, közösségi oldalon vagy esetleg egyéb helyen),
6. minden egyéb anyagot (pl. 2–3 db fénykép az elkészült projektről), dokumentumot (pl. szórólap, plakát), információt, amely alkalmas arra, hogy igazolja, hogy a Kedvezményezett a projektet a jelen szerződésben foglaltaknak megfelelően bonyolította le.
   1. A támogatott tevékenység akkor tekinthető **befejezettnek**, ha a jelen szerződésben meghatározottak szerint teljesült, a megvalósítás során keletkezett számlák kiegyenlítése megtörtént, a támogatással létrehozott vagy beszerzett eszköz aktiválásra került, és a Kedvezményezett támogatott tevékenység befejezését tanúsító, hatósági engedélyekkel és bizonylatokkal alátámasztott beszámolóját a Támogató jóváhagyta, és a költségvetési támogatás folyósítása az igazolt támogatás felhasználásnak megfelelő mértékben megtörtént.
   2. A támogatott tevékenység továbbá akkor tekinthető **lezártnak**, ha a Kedvezményezett jelen szerződésben a befejezést követő időszakra nézve további kötelezettséget nem vállal és a 4.11. vagy 4.12. (egyéb forrás függvényében változik) pontban meghatározott feltételek teljesültek. Ha a Kedvezményezett jelen szerződésben a támogatott tevékenység befejezését követő időszakra nézve további kötelezettséget vállal (fenntartási időszak), a támogatott tevékenység akkor tekinthető lezártnak, ha a Kedvezményezett által vállalt valamennyi kötelezettség teljesült, a Kedvezményezett a kötelezettségek megvalósulásának eredményeiről szóló záró beszámolóját benyújtotta, és azt a Támogató jóváhagyta, valamint a záró jegyzőkönyv elkészült.
7. *A KEDVEZMÉNYEZETT KÖTELEZETTSÉGEI*
   1. A Kedvezményezett köteles az 1.1. pontban meghatározott projektet a jelen szerződésben foglalt követelményeknek megfelelően megvalósítani.
   2. A Kedvezményezett köteles a jelen szerződés alapján támogatott projektet népszerűsíteni, továbbá a Támogatót mind írásban, mind szóban megnevezni. A Kedvezményezett a támogatott projekt végrehajtása során a médiamegjelenéseknél, rendezvényeken, kiadványokon, az ezekkel kapcsolatos reklám- és PR-anyagokon köteles a Támogató teljes nevének, valamint a támogatás tényének feltüntetésére.
   3. A Kedvezményezett köteles szakmai véleményezésre a Támogatónak megküldeni a projekt keretében írásban vagy vizuális formában megjelenő, a Támogatót megjelölő anyagot még annak közzététele előtt. A Támogató által kifogásolt tartalmi vagy formai hibák korrigálása a Kedvezményezett feladata.
   4. A Kedvezményezett köteles a költségvetési támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, az ellenőrzésben közreműködni. A Kedvezményezett a jelen szerződés szerint előírt (záró) beszámoló elfogadásától számított 5 évig köteles biztosítani a Támogató által írásban meghatalmazott, illetve jogszabály alapján ellenőrzésre jogosult személy vagy szervezet számára azt, hogy bármikor adatbekérés vagy helyszíni ellenőrzés keretében teljes körű vizsgálatot végezzen a költségvetési támogatás összegének felhasználásával és a projekt megvalósításával kapcsolatosan. Kedvezményezett tudomásul veszi, hogy az ellenőrzés kiterjedhet az 5.7. pont szerinti esetleges közreműködőkre is.
   5. A Kedvezményezett köteles a jelen szerződéssel összefüggésben keletkezett valamennyi dokumentum, pénzügyi bizonylat egy-egy eredeti példányát a jelen szerződés szerint előírt (záró) beszámoló elfogadásától számított 10 évig megőrizni.
   6. A Kedvezményezett haladéktalanul, de legkésőbb a tudomására jutástól számított nyolc napon belül köteles írásban bejelenteni a Támogatónak, ha
8. a támogatott tevékenység megvalósításában az eredeti tervhez képest bármilyen eltérés történt;
9. a támogatott tevékenység összköltsége a tervezetthez képest csökkent;
10. a Kedvezményezett személyét, a jelen szerződést vagy annak teljesítését, a jelen szerződés 6. pontjában rögzített nyilatkozatait érintő vagy bármely egyéb lényeges adat, körülmény megváltozik, ideértve különösen az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 97. §-a szerinti tájékoztatási kötelezettséget.
    1. A Kedvezményezett az 1.1. pontban meghatározott projekt megvalósításába **közreműködőket bevonhat**, köteles azonban a közbeszerzési szabályok előírásait betartani. Amennyiben jogszabály közbeszerzési eljárás lefolytatását nem írja elő, a Kedvezményezett abban az esetben is köteles a közreműködőket (vállalkozókat) olyan egyéb transzparens, diszkriminációmentes eljárás során kiválasztani, amely lehetővé teszi a legkedvezőbb áron nyújtott szolgáltatás elfogadását.
    2. A Kedvezményezett a költségvetési támogatási összegből finanszírozott beszerzéseit a közbeszerzésekről szóló 2015. évi CXLIII. törvényben (a továbbiakban: Kbt.) foglaltak szerint köteles megvalósítani. Kedvezményezett más beszerzési eljárását úgy köteles lefolytatni, hogy az a támogatás észszerű és hatékony felhasználását biztosítsa.
11. *A KEDVEZMÉNYEZETT NYILATKOZATAI*
    1. Kedvezményezett jelen szerződés aláírásával nyilatkozik, hogy az Ávr. 75. § (2) és (3) bekezdése szerinti, a támogatási igény benyújtásának napjától számított 90 (kilencven) napnál nem régebbi dokumentumokat a Támogató részére átadta, továbbá kijelenti, hogy a támogatási kérelemben és jelen támogatási szerződésben foglalt adatok, információk és dokumentumok teljes körűek, valósak és hitelesek, valamint nyilatkozatot tesz arra vonatkozóan, hogy az adott tárgyban támogatási igényt más szervezethez nem nyújtott be / támogatási igényt ...-án/-én a ...-nál/-nél nyújtott be.
    2. Kedvezményezett nyilatkozik, hogy vele szemben Áht. 48/B. §-ában foglalt összeférhetetlenségi ok nem áll fenn.
    3. Kedvezményezett kijelenti, hogy az Ávr. 75. § (2) bekezdés b) pontjának megfelelően nem áll végelszámolás alatt, ellene csőd-, felszámolási eljárás vagy egyéb, a megszüntetésére irányuló eljárás nincs folyamatban, nem áll adósságrendezési eljárás alatt, továbbá lejárt esedékességű, meg nem fizetett köztartozása, illetve az EU tradicionális saját forrásai címen tartozása nincs.
    4. Kedvezményezett kijelenti, hogy megfelel a rendezett munkaügyi kapcsolatok Áht. 50. § (1) bekezdés a) pontjában megfogalmazott követelményének, továbbá az Áht. 50. § (1) bekezdés b) pontjában foglalt közzétételi kötelezettségének eleget tett.
    5. Kedvezményezett kijelenti, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdés 1. pontjában foglaltak alapján átlátható szervezetnek minősül.
    6. Az Ávr. 75. § (2) bekezdés e) pontjának megfelelően Kedvezményezett kijelenti, hogy nem áll fenn harmadik személy irányában olyan kötelezettsége, illetve nem áll fenn jogszabályból vagy szerződéses kötelezettségből eredő olyan akadály, amely a költségvetési támogatás céljának megvalósulását meghiúsíthatja.
    7. Az Ávr. 75. §. (2) bekezdés g) pontja alapján Kedvezményezett nyilatkozik, hogy a költségvetési támogatás tekintetében adólevonási joggal nem rendelkezik / a költségvetési támogatás tekintetében adólevonási joggal rendelkezik, de azzal nem kíván élni, a költségvetési támogatás tekintetében adólevonást nem érvényesít, a fizetendő adóját másra nem hárítja át / a költségvetési támogatás tekintetében adólevonási joggal rendelkezik, azzal élni kíván, ezért a költségvetési támogatás nem használható fel az elszámolásban benyújtani kívánt számlák áfatartalmának megfizetésére.
    8. Az Ávr. 75. § (2) bekezdés h) pontjában foglaltakra figyelemmel a Kedvezményezett nyilatkozik arról, hogy jelen támogatás céljainak megvalósításához hatósági engedély nem szükséges / amennyiben a támogatott tevékenység hatósági engedélyhez kötött, az annak megvalósításához szükséges hatósági engedélyeket a támogatott tevékenység megvalósítására vonatkozó beszámolóval egyidejűleg megküldi a Támogatónak.
    9. Kedvezményezett kijelenti, hogy a jelen szerződés aláírását megelőző három év (3\*365 nap, szökőév esetén 366 nap) során – beleértve azon vállalkozásokat, amelyekkel a Kedvezményezett az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2023. december 13-i (EU) 2023/2831 bizottsági rendelet 2. cikk (2) bekezdése alapján egy és ugyanazon vállalkozásnak minősül – a következő csekély összegű támogatás(ok)ban részesültek:
    10. Kedvezményezett kijelenti, hogy hozzájárul a támogatási igény szabályszerűségének és a támogatás rendeltetésszerű felhasználásának a Támogató, az Állami Számvevőszék, a Kormányzati Ellenőrzési Hivatal, az állami adóhatóság, a csekély összegű támogatások nyilvántartásában érintett szervek, továbbá jogszabályban erre feljogosított egyéb szervek, illetve az általuk meghatalmazott szervezet vagy személyek által történő ellenőrzéséhez.
    11. Kedvezményezett kijelenti továbbá, miszerint hozzájárul, hogy a Magyar Államkincstár (a továbbiakban: Kincstár) által működtetett monitoringrendszerben nyilvántartott adataihoz a költségvetésből nyújtott támogatás utalványozója, folyósítója, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek, az Áht. 109. § (5) bekezdése alapján kiadott miniszteri rendeletekben, valamint az Ávr.-ben meghatározott más jogosultak hozzáférjenek.
    12. Kedvezményezett jelen szerződés aláírásával hozzájárul ahhoz, és szavatol azért, hogy a vonatkozó hazai, nemzetközi, továbbá európai uniós jogszabályok, elsősorban az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), illetve a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelete előírásainak megfelelően a támogatási program megvalósításában részt vevő személyek, valamint a beszámolás, a támogatási programmal kapcsolatos valamennyi tevékenység, eljárás során átadott dokumentumokban feltüntetett személyek kifejezetten hozzájárultak személyes adataiknak a Támogató által a támogatás nyújtásával, felhasználásának ellenőrzésével, illetve a támogatással kapcsolatos tájékoztatással összefüggésben történő kezeléséhez, illetve ezen adatok vonatkozásában a Támogató jogszabályokban foglalt közzétételi kötelezettségének teljesítéséhez.
    13. Kedvezményezett kijelenti, hogy az alábbi magyarországi és/vagy külföldi pénzforgalmi bankszámlái állnak rendelkezésre:

Bank neve:

Bankszámlaszám:

Bankszámla devizaneme:

Külföldi bankszámlaszám esetén továbbá:

Kedvezményezett bankjának neve az adott ország nyelvén:

Kedvezményezett bankjának címe az adott ország nyelvén:

IBAN (nemzetközi bankszámlaszám):

Számlavezető bank SWIFT kódja:

Bankszámla devizaneme:

1. *BIZTOSÍTÉKOK*
   1. Kedvezményezett nyilatkozik arról, hogy a költségvetési támogatás visszavonása, a támogatási szerződés felmondása vagy az attól történő elállás esetén visszafizetendő költségvetési támogatás – ideértve annak kamatait is – visszafizetése céljából a következő biztosítékot nyújtja:

Jogszabály alapján beszedési megbízással megterhelhető, valamennyi fizetési számlájára vonatkozó, a Támogató javára szóló beszedési megbízás benyújtására vonatkozó felhatalmazó nyilatkozata a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt.

* 1. Kedvezményezett nyilatkozik arról, hogy fenti biztosítéko(ka)t a támogatási szerződés megkötésével egyidejűleg a Támogató rendelkezésére bocsátja.
  2. Tekintettel arra, hogy a megjelölt biztosíték banki felhatalmazó levél, Kedvezményezett jelen szerződés aláírásával kötelezettséget vállal arra, hogy amennyiben új fizetési számlája keletkezik, úgy arra vonatkozóan haladéktalanul elkészítteti a felhatalmazó nyilatkozatot, és azt haladéktalanul a Támogató rendelkezésére bocsátja. Amennyiben Kedvezményezett ezen kötelezettségét megszegi, úgy jelen szerződéstől a Támogató jogosult elállni.
  3. Kedvezményezett szavatolja, hogy a biztosíték felett harmadik személynek nincs olyan joga, amely a Támogatónak a biztosítékból való kielégítési jogát korlátozná, vagy veszélyeztetné. Kötelezettséget vállal továbbá arra, hogy tartózkodik minden olyan magatartástól, amely a Támogatónak a biztosítékból való kielégítés jogát veszélyeztetné.
  4. A Támogató hozzájárul ahhoz, hogy a Kedvezményezett által az 1.3. pontban rögzített határidőn belül megküldött (záró) beszámoló Támogató általi elfogadását követően a Kedvezményezett intézkedjen a 7.1. pont szerint nyújtott biztosíték feloldásáról, amennyiben a Kedvezményezett a jelen támogatási szerződésből eredően a Támogató felé fennálló valamennyi kötelezettségének – így különösen az esetleges visszafizetési és kamatfizetési kötelezettségének – maradéktalanul eleget tett.

1. *DE MINIMIS RENDELKEZÉSEK*
   1. A Támogató tájékoztatja a Kedvezményezettet arról, hogy jelen szerződéssel nyújtott Támogatás csekély összegű támogatásnak minősül, amelyet kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2023. december 13-i (EU) 2023/2831 bizottsági rendelet (a továbbiakban: általános de minimis rendelet) szabályai alapján lehet nyújtani.
   2. Támogató tájékoztatja továbbá a Kedvezményezettet arról, hogy az általános de minimis rendelet 2. cikk (2) bekezdése szerinti, egy és ugyanazon vállalkozásnak minősülő vállalkozások részére az általános de minimis rendelet hatálya alá tartozó, Magyarországon odaítélt általános csekély összegű támogatások bruttó támogatástartalma bármely három év során nem haladhatja meg a 300 000 eurónak megfelelő forintösszeget, figyelembe véve az általános de minimis rendelet 3. cikkének (8) és (9) bekezdését is.
   3. A Kedvezményezett a jelen szerződés 8. számú melléklete szerint nyilatkozott a jelen támogatás odaítélését megelőző három év (háromszor háromszázhatvanöt nap) során részére és a vele egy és ugyanazon vállalkozásnak minősülő vállalkozások részére Magyarországon nyújtott csekély összegű támogatások támogatástartalmáról.
   4. A Támogató a 9. számú melléklet szerint igazolást állít ki a támogatás összegéről bruttó támogatási egyenértékben kifejezve, és annak csekély összegű jellegéről, közvetlenül utalva az általános de minimis rendeletre.
   5. A támogatás euró és forint közötti átváltásánál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.

Az általános de minimis rendelet alapján nyújtott támogatás más csekély összegű támogatással – az (EU) 2023/2832 bizottsági rendelet alapján nyújtott támogatás kivételével – 300.000 eurónak megfelelő forintösszegig halmozható.

* 1. Az általános csekély összegű támogatás halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.
  2. A Kedvezményezett kijelenti, hogy az általános de minimis rendelet 1. cikke (2) bekezdésének kivételével a támogatást nem használja az általános de minimis rendelet 1. cikkének (1) bekezdésében meghatározott célokra.
  3. Támogató tájékoztatja a Kedvezményezettet arról, hogy a támogatáshoz kapcsolódó iratokat az odaítélést követő 10 évig meg kell őrizni, és a Támogató ilyen irányú felhívása esetén a Kedvezményezett köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 (azaz húsz) munkanapon belül információt kell szolgáltatnia a Kedvezményezettnek.

1. *SZERZŐDÉSSZEGÉS ÉS JOGKÖVETKEZMÉNYEI*
   1. Az Ávr. 88. § (3) bekezdésének megfelelően a támogatás folyósítása felfüggesztésre kerül, ha a támogatási szerződés megkötését követően a Kedvezményezett olyan nyilatkozatot tesz, vagy Támogató olyan körülményről szerez tudomást, amely a költségvetési támogatás visszavonását, a támogatási szerződés felmondását, vagy attól történő elállást teheti szükségessé. A felfüggesztésről és annak okáról a Támogató haladéktalanul tájékoztatja a Kedvezményezettet.
   2. Amennyiben a Kedvezményezett neki felróhatóan megsérti a jelen szerződésben vállalt kötelezettségeit, vagy az alábbi okok bármelyike megvalósul, a Támogató a jelen szerződést azonnali hatállyal felmondhatja, vagy a jelen szerződéstől elállhat:
2. a Támogató a beszámoló értékelése során megállapítja, hogy a megvalósított tevékenység nem felel meg az 1. sz. melléklet szerinti projektleírásban foglaltaknak;
3. a Kedvezményezett a költségvetési támogatást nem a jelen szerződésben meghatározott célra használja fel;
4. az Ávr. 96. §-ában meghatározott – az előzőekben nem nevesített – esetek (elállási, felmondási okok) bármelyike megvalósul.
   1. Amennyiben a Kedvezményezett a támogatás folyósítása előtt megsérti a szerződésbeli kötelezettségeit, úgy a Támogató nem köteles folyósítani a támogatási összeget.
   2. A Támogató az elállás, felmondás jogát a Kedvezményezetthez intézett, egyoldalú, írásbeli nyilatkozattal gyakorolja. Amennyiben a Támogató nem gyakorolja az elállás, felmondás jogát – jogosulatlanul igénybe vett költségvetési támogatás esetén –, az nem érinti a Támogató visszakövetelési jogát, a Kedvezményezett visszafizetési kötelezettségét és a folyósítás felfüggesztését. A szerződés felmondása, az attól történő elállás esetén a támogatási összeg visszafizetésére az Áht. és az Ávr. támogatások jogosulatlan igénybevétele esetén alkalmazandó jogkövetkezményei irányadóak.
   3. A költségvetési támogatás jogosulatlan igénybevétele esetén a Kedvezményezettet a költségvetési támogatás részben vagy egészben történő visszafizetésének kötelezettsége terheli. A Kedvezményezett az igénybe vett költségvetési támogatás összegét az Áht. 53/A. § (2) bekezdése és Ávr. 98. § (1) bekezdése szerinti kamattal növelten köteles visszafizetni, a Támogató erről szóló írásbeli értesítésének kézhezvételétől számított 30 napon belül. A kamat mértéke megegyezik a visszafizetési kötelezettség előírásának napján vagy a jelen szerződéstől való elállás időpontjában érvényes, az Áht. 53/A. § (2) bekezdése szerinti kamattal. A kamatszámítás kezdő időpontja a költségvetésből nyújtott támogatás folyósításának a napja, utolsó napja a visszafizetési kötelezettség teljesítésének tervezett napja.
   4. A költségvetési támogatás jogosulatlan igénybevétele esetén a Támogató a költségvetési támogatás folyósítását azonnali hatállyal felfüggeszti, és intézkedik a Kedvezményezett részére már kiutalt költségvetési támogatás visszafizetése iránt.
   5. Amennyiben a költségvetési támogatás jogosulatlan igénybevételére okot adó körülmény bekövetkezése, illetve a költségvetési támogatás jogosulatlan igénybevétele – a Támogató által elismerten – a Kedvezményezettnek nem róható fel, és a Kedvezményezett a bejelentési kötelezettségének haladéktalanul, de a bejelentésre okot adó körülmény bekövetkezésétől számított legfeljebb 8 (azaz nyolc) napon belül eleget tesz, a részére már kiutalt költségvetési támogatással el kell számolnia, és a költségvetési támogatásnak a teljesítéssel arányban nem álló részét a Támogató erről szóló írásbeli értesítésének kézhezvételétől számított 30 napon belül az Áht. 53/A. § (2) bekezdése szerinti kamattal növelten vissza kell fizetnie.
   6. Tekintettel arra, hogy a 7.1. pontban megjelölt biztosíték banki felhatalmazó levél, a visszafizetési kötelezettség keletkezése, valamint elállás esetén a már kifizetett költségvetési támogatási összeg megfizetésére irányuló követelés érvényesítése – amennyiben a Támogató 9.5., illetve 9.7. pont szerinti írásbeli értesítésében foglalt visszafizetési határidőig a Kedvezményezett a visszafizetést nem teljesíti – beszedési megbízás alkalmazásával történik a Kedvezményezett 6.13. pontban megjelölt bankszámlái vonatkozásában. Ennek eredménytelensége esetén a visszafizetendő összeget és annak kamatait az állami adóhatóság a Támogató kezdeményezésére adók módjára behajtandó köztartozásként hajtja be.
   7. A fizetési kötelezettség akkor minősül teljesítettnek, amikor a visszafizetendő összeg a Támogató 4.8. vagy 4.9. (egyéb forrás függvényében változik) pontban hivatkozott bankszámláján jóváírásra kerül.
5. *SZERZŐDÉS MÓDOSÍTÁSA, MEGSZŰNÉSE, MEGSZÜNTETÉSE*
   1. Jelen szerződést az Áht. 48/A. § (3) bekezdése alapján a támogató a Kedvezményezett javára egyoldalúan módosíthatja.
   2. A 10.1 pontban foglalt esetet kivéve, jelen szerződés módosítására kizárólag a Felek közös megegyezése alapján kerülhet sor. A Felek a jelen szerződést közös megegyezéssel, kizárólag írásban, a támogatási cél – kivéve az Áht. 53/A. § (5) bekezdésében foglalt esetet – sérelme nélkül módosíthatják. A Kedvezményezett köteles a szerződésmódosítási kérelmét a Támogató részére írásban benyújtani. A szerződésmódosítási kérelem nem terjeszkedhet túl a pályázati felhívásban meghatározott kereteken, határidőkön, megkötéseken. **Az indoklással ellátott, írásbeli módosítási kérelemnek legkésőbb a támogatott tevékenység időtartamának a lejártát megelőző 60. napig be kell érkeznie** és a módosított támogatási szerződést legkésőbb a támogatott tevékenység záró időpontjáig mindkét fél által alá kell írni.
   3. A jelen szerződés módosítására az Ávr. 65/B. § (1) bekezdésére figyelemmel csak abban ez esetben kerülhet sor, ha a támogatott tevékenység az így módosított feltételekkel is támogatható lett volna. Az Ávr. 95. § (1) bekezdése alapján a támogatási szerződés Áht. 53/A. § (5) bekezdésében foglaltak szerinti módosítása legfeljebb egy alkalommal abban az esetben lehetséges, ha a támogatás nyújtásának feltétele nem jogszabályon alapul és a támogatói döntés meghozatala során a döntéshozónak mérlegelési joga van.
   4. Az Ávr. 95. § (6) bekezdésére tekintettel nem kell jelen szerződést írásban módosítani, ha:
6. a támogatott tevékenység időtartama, valamint az ahhoz kapcsolódó felhasználási, beszámolási határidő a jelen szerződésben megjelölt határidőhöz képest előre láthatóan a 3 (három) hónapos késedelmet nem haladja meg – ideértve az ezen határidőmódosítások miatt változó támogatási intenzitást is,
7. a jelen szerződésben meghatározott bármely indikátor értékének várható teljesülése eléri a célérték legalább 90%-át,
8. a műszaki, szakmai tartalom megváltozása olyan jellegű, amely során a Kedvezményezett által nyilatkozatban vállalt tulajdonsághoz vagy képességhez mérten a támogatott tevékenység eredményessége szempontjából kedvezőbb vagy azonos értékű műszaki, szakmai megoldás megvalósul.
   1. Felek rögzítik, hogy az Ávr. 95. § (6) bekezdésében foglaltak alkalmazása csak abban az esetben támogatható a Támogató részéről, amennyiben annak alkalmazása nem irányul a pályázati kiírásban megfogalmazott feltételeken és kereteken túli módosításra. Kedvezményezett tudomásul veszi, hogy amennyiben élni kíván az Ávr. 95. § (6) bekezdésében foglaltak alkalmazásával, úgy az arra irányuló szándékát a 10.2. pontban megjelölt határidőn belül írásban szükséges jeleznie a Támogató részére. A Támogató a Kedvezményezett ezirányú kezdeményezését írásban igazolja vissza, vagy utasítja el.
   2. **A 10.4. pontban foglaltak fennállása esetén** a Kedvezményezett **módosítást eredményező körülményről** való tudomásszerzését követően a Támogató részére haladéktalanul megküldött, **indokolással ellátott írásbeli tájékoztatása** és annak **Támogató általi írásos jóváhagyása** esetén a Felek a tájékoztatásban foglalt módosítást kölcsönösen elfogadottnak tekintik.
   3. Felek megállapodnak, hogy a szerződést közös megegyezéssel, egymással egyetértésben megszüntethetik.
   4. Felek kijelentik, hogy jelen Szerződés megszűnése esetén a jogszabályból, valamint a jelen Szerződésben is rögzített, a jogviszony természetéből fakadó továbbra is fennálló kötelezettségeiket – ideértve különösen a titoktartásra vonatkozó, az ellenőrzéstűrési, valamint az iratmegőrzési kötelezettséget – elismerik és teljesítik.
   5. Támogató ezennel kifejezetten kizárja a felelősségét mindazon károkért, amelyeket Kedvezményezettnek, vagy bármely jelen támogatási szerződést félként aláíró személynek jelen szerződés megszüntetésével vagy a támogatás visszavonásával okoz.
9. *KÉZBESÍTÉSI SZABÁLYOK*
   1. A Felek kötelesek valamennyi részükre küldött postai küldeményt személyesen, szervezeti képviselőjük, meghatalmazottjuk, illetve kézbesítési megbízottjuk útján átvenni. Ennek elmulasztása esetén, az átvételre jogosult személy (képviselő) hiányára a mulasztó Fél alappal nem hivatkozhat.
   2. Postai úton történő kézbesítés esetén az értesítést hivatalos iratként kell feladni és kézbesíteni.
   3. Ha a postai úton történő kézbesítés azért hiúsul meg, mert a címzett vagy meghatalmazottja úgy nyilatkozik, hogy a küldeményt nem veszi át, az értesítést a kézbesítés megkísérlésének napján kézbesítettnek kell tekinteni.
   4. Ha a küldemény a postai kézbesítés második megkísérlését követően is „nem kereste” jelzéssel érkezik vissza, a posta által visszaküldött küldemény visszafordításának napját kell a kézbesítés napjának tekinteni.
   5. A határidőbe nem számít bele a közlés, kézbesítés napja. A hónapokban vagy években megállapított határidő azon a napon jár le, amely számánál fogva megfelel a kezdőnapnak, ha pedig ez a nap a lejárat hónapjában hiányzik, a hónap utolsó napján.
   6. A postai úton küldött nyilatkozat esetén a postára adás, elektronikus úton előterjesztett nyilatkozat esetén az elküldés napját kell a nyilatkozat megtételének napjaként tekinteni. Az ezzel kapcsolatos válasz megtételére rendelkezésre álló határidő ilyen esetben a postai úton küldött nyilatkozat kézbesítettnek minősülését követő napon kezdődik. Elektronikus úton előterjesztett nyilatkozat esetén a válaszra rendelkezésre álló határidő a következő munkanapon kezdődik.
   7. A határidő elmulasztása vagy a késedelem jogkövetkezményei a határidő utolsó napjának elteltével állnak be.
   8. A határidőt kétség esetén megtartottnak kell tekinteni.
   9. A Felek ezennel kijelentik, hogy érvényes kézbesítési címeknek kell tekinteni az alábbi címeket:

* jelen Szerződésben megjelölt címeiket,
* amennyiben valamelyik Fél gazdasági társaság, a cégnyilvántartásba bejegyzett székhelyének címét
* amennyiben valamelyik Fél gazdasági társaságnak nem minősülő más jogi személy, a rá irányadó szabályok szerinti hatósági nyilvántartásba bejegyzett címét
* amennyiben valamelyik Fél természetes személy, a központi lakcímnyilvántartásban szereplő bejelentett lakcímét.
  1. A Fél értesítési címének megváltozását köteles közölni a másik Féllel címének megváltozását követő 15 (tizenöt) napon belül. A másik Féllel írásban közölt megváltozott értesítési cím szintén érvényes kézbesítési címnek minősül. A Felek kötelezik magukat, hogy fenti, a nyilatkozatok közlésére és kézbesítésére vonatkozó megállapodásukra tekintettel gondoskodnak arról, hogy a fentiek szerint meghatározott érvényes kézbesítési címen e szerződés megkötésétől kezdve a szerződés megszűnéséig folyamatosan rendelkeznek a postai küldemények átvételére jogosult személlyel /képviselővel/.
  2. A Felek részére személyesen átadott levelet a címzett Félnek történő átadás időpontjában tekintik kézbesítettnek a Felek.
  3. Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (a továbbiakban: E-ügyintézési tv.) és végrehajtási rendeleteiben meghatározott módon történt irattovábbítás esetén pedig a jognyilatkozatot a címzetthez megérkezettnek kell tekinteni az E-ügyintézési tv. szerinti feladási igazoláson szereplő befogadás időpontjában.

1. *VEGYES ÉS ZÁRÓ RENDELKEZÉSEK*
   1. A Támogató és a Kedvezményezett jelen szerződés teljesítéséhez kapcsolódó értesítéseire, felszólításaira, továbbá az egymás irányába történő nyilatkozataik megtételére rendelkezésre álló határidők számítására az Ávr. 102/C. §-ában foglaltak megfelelően alkalmazandók.
   2. Kapcsolattartók megjelölése:

A Támogató részéről szakmai kapcsolattartóként kijelölt személy:

szervezeti egység: Regionális és Határ Menti Fejlesztések Főosztály

név: Antoni Zsolt

beosztás: főosztályvezető

e-mail: zsolt.antoni@mfa.gov.hu

tel.: 06 1 458 1252

A Kedvezményezett részéről kapcsolattartóként kijelölt személy:

név:

beosztás:

e-mail:

tel.:

Amennyiben a jelen pontban rögzített kapcsolattartók személyében változás következne be, úgy arról a változással érintett Fél a változás bekövetkezésétől számított 8 (nyolc) napon belül köteles elektronikus úton tájékoztatni a másik Felet. A kapcsolattartók személyében bekövetkező változás a tájékoztatás közlésével, jelen szerződésmódosítása nélkül hatályos.

* 1. A Kedvezményezett tudomásul veszi, hogy a jelen szerződés bármely rendelkezésének megszegésével a Támogatónak okozott vagyoni és nem vagyoni kárért a polgári jog szabályai szerint teljes kártérítési felelősséggel tartozik.
  2. A Felek jelen támogatási szerződéssel kapcsolatban felmerült vitás kérdéseiket minden esetben megkísérlik egymás közötti egyeztetés útján rendezni. Amennyiben ez nem vezet eredményre Felek a jelen szerződéssel összefüggésben keletkezett jogvitáik elbírálására – a hatáskörre vonatkozó jogszabályi rendelkezések figyelembevételével – a Budai Központi Kerületi Bíróság kizárólagos illetékességét kötik ki.
  3. A jelen szerződésben nem rendezett kérdésekre különösen az általános de minimis rendelet, a Polgári Törvénykönyvről szóló 2013. évi V. törvény, a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény, a Kbt., az Infotv., az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, az Áht., az Ávr., az államháztartás számviteléről szóló 4/2013. (I. 11.) Korm. rendelet és a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet rendelkezései az irányadóak.
  4. Jelen szerződés az aláírásának napján lép hatályba. Amennyiben az aláírásokra nem egyidejűleg kerül sor, akkor Jelen szerződés hatályba lépésének napja az utolsóként megtett aláírás napja.
  5. Jelen szerződést a Felek négy darab eredeti, egymással teljes egészében megegyező tartalmú példányban, mint akaratukkal mindenben megegyezőt írják alá, a mellékleteket pedig kézjegyükkel látják el az aláírási jogosultsággal felruházott képviselőik útján. A szerződésből egy példány a Kedvezményezettet, három példány pedig a Támogatót illeti meg.

Mellékletek:

1. sz. melléklet: projektleírás

2. sz. melléklet: megvalósítási ütemterv (időbeli ütemezési terv)

3. sz. melléklet: költségterv

4. sz. melléklet: számlaösszesítő minta

5. sz. melléklet: pénzügyi elszámolás kiemelten kezelt követelményei

6. sz. melléklet: banki felhatalmazólevél

7. sz. melléklet: írásbeli lehívás (minta)

8. sz. melléklet: csekély összegű (de minimis) támogatásokra vonatkozó nyilatkozat

9. sz. melléklet: de minimis igazolás

|  |  |
| --- | --- |
| A Külgazdasági és Külügyminisztérium  mint Támogató képviseletében: Budapest, 20.... év ......... hó .... nap  .................................... Kiss-Parciu Péter  helyettes államtitkár | ........................................... mint Kedvezményezett képviseletében: Budapest, 20.... év ......... hó .... nap  .................................... név  beosztás |

Külgazdasági és Külügyminisztérium részéről

|  |  |  |
| --- | --- | --- |
| Szakmailag ellenjegyzem: Budapest, 20.... év ......... hó .... nap  .............................. Antoni Zsolt főosztályvezető Regionális és Határ Menti Fejlesztések Főosztály | Jogi szempontból ellenjegyzem: Budapest, 20.... év ......... hó .... nap  ................................. dr. Szente István főosztályvezető Jogi Főosztály | Pénzügyileg ellenjegyzem: Budapest, 20.... év ......... hó .... nap  ............................... Ragány István osztályvezető Költségvetési Főosztály |
|  |  |  |